polyglot-tagger/wikipedia-language-snippets-filtered huggingface dataset:
பரீத ஜலால் ஒரு இந்திய நடிகை ஆவார். கிட்டத்தட்ட ஐம்பது வருடங்கள் திரைப்பட வாழ்க்கையில் பணியாற்றியுள்ளார். மேலும் இந்தி, தெலுங்கு மற்றும் தமிழ் போன்ற பல மொழிகளில் 200 க்கும் மேற்பட்ட படங்களில் நடித்துள்ளார். சினிமாவில் தனக்கென்று கதாபாத்திரம் தேர்வு செய்து அதில் சிறப்பாக நடிப்பார், மற்றும் பாலிவுட் தயாரிப்பாளர் பொறுப்பிலும் சிறந்து விளங்கினார். இவர் நான்கு பிலிம்பேர் விருதுகள் மற்றும் இரண்டு பெங்கால் திரைப்பட பத்திரிகையாளர்கள் சங்க விருதுகள் போன்ற பாராட்டுக்களைப் பெற்றார்.
அவர் திரைப்படங்களில் தனது வேலைகளுடன் சேர்ந்து இந்திய தொலைக்காட்சியில் பல நிகழ்ச்சிகளை வெற்றிகரமாக மாற்றினார். அவரது குறிப்பிடத்தக்க படைப்புகளில் சில சிம்மைக் யே ஜோ ஹாய் ஜிந்தகி, தேக் பாய் தேக், ஷராட் மற்றும் அம்மஜி கி காலீ ஆகியவை. கோமி வத்சல் ஏ.கே.ஆர் டாடி மா பாத்திரத்தை சித்தரிக்கும் ஸீ தொலைக்காட்சியில் சோப் ஓபரா சத்ரங்கி சசுரலில் அவர் நடித்தார்.
பயன்பாட்டுப் பொருளாதார ஆய்வுக்கான தேசிய பேரவை என்ற உயர் ஆய்வு மையத்தை தில்லியில் நிறுவினார். இது இந்தியாவில் பொருளாதாரக் கொள்கைகளை வகுப்பதற்காக உருவான முதல் சுதந்திர அமைப்பாக இது 1956இல் நிறுவப்பட்டது. இவர் 1963 இல், மத்திய திட்டக் குழுவின் துணைத் தலைவராக பணியாற்றினார். 1964 இல் மத்திய அமைச்சராகவும் பதவி வகித்துள்ளார்.
பிராஜா சோசலிச கட்சியிலிருந்து வெளியேற்றப்பட்ட பின்னர் இவர் 1964 இல் இந்திய தேசிய காங்கிரசில் சேர்ந்தார். 1969 இல் காங்கிரசானது காங்கிரஸ் என்றும் ஸ்தபன காங்கிரஸ் என இரண்டாக பிளவு பட்டபோது இந்திரா காந்திக்கு எதிரான பிரிவான ஸ்தாபனா காங்கிரசில் தங்கிவிட்டார்.
அசோக் மேத்தா சோசலிச கட்சியின் நிறுவனர் உறுப்பினர் ஆவார். 1952 செப்டம்பரில், கிசான் மஸ்தூர் பிரஜா கட்சி ஆகியவை இணைந்து பிரஜா சோசலிச கட்சியாக உருவானது. இந்த இணைப்பில் முதன்மையான பாத்திரத்தை ராம் மனோகர் லோகியா மற்றும் மேத்தா ஆகியோர் வகித்தனர். அசோக மேத்தா புதிய கட்சியின் பொதுச் செயலாளராக ஆனார். இவர் 1959-1963 ஆண்டு காலகட்டத்தில் பிரஜா சோசலிசக் கட்சியின் தலைவராக இருந்தார்.
1946 முதல் 1947 வரை பம்பாய் நகரின் மேயராக பணியாற்றினார். 1950 களின் துவக்கத்தில் தீவிர அரசியலில் இருந்து ஓய்வுபெற்ற மேத்தா, இந்திய விடுதலைப் போராட்டத்தில் தனது அனுபவங்களையும், சோசலிச சீர்திருத்தங்களின் முக்கியத்துவத்தைக் குறித்தும் பல நூல்களை எழுதினார். 1950 இல், இவர் சோசலிச கட்சியின் எட்டாவது அமர்வின் தலைவராக தேர்ந்தெடுக்கப்பட்டார்.
அசோக் மேத்தா 1911 அக்டோபர் 24 ம் நாள் குசராத்தி எழுத்தாளரான ரஞ்சித்ராம் மேத்தாவுக்கு மகனாக பாவ்நகரில் பிறந்தார். இவர் அகமதாபாத் மற்றும் சோலாப்பூர் போன்ற ஊர்களில் தனது துவக்கக் கல்வியை முடித்தார். பின்னர் இவர் 1931 இல் பம்பாய் பல்கலைக்கழகத்தில் பட்டம் பெற்றார், அங்கு இவருக்கு சுதேசி இயக்கத்தின் அறிமுகம் ஏற்பட்டது.
அசோக் மேத்தா என்பவர் இந்திய விடுதலைப் போராட்ட வீரர் மற்றும் சோசலிச அரசியல்வாதி ஆவார். இவர் இந்திய தேசிய காங்கிரசின் ஒரு சோசலிச பிரிவான காங்கிரஸ் சோசலிச கட்சியை உருவாக்க உதவினார். மேலும் இவர் பம்பாய் நகரத்தின் அரசியலிலும் நிர்வாகத்திலும் மிகுதியான ஆர்வமிக்கவராக இருந்தார்.
1932 இல் ஒத்துழையாமை இயக்கத்தில் கலந்துகொண்டதற்காக இவர் சிறையில் அடைக்கப்பட்டார். 1942 ஆம் ஆண்டு வெள்ளையனே வெளியேறு இயக்கத்தில் மேத்தா தீவிரமாக ஈடுபட்டு கைது செய்யப்பட்டார். இதுபோன்ற இவரது செயல்பாடுகளால் இவருக்கு ஐந்து முறை கடுஞ் சிறைதண்டனை விதிக்கப்பட்டது.
இந்தியாவின் சுதந்திரத்திற்குப் பிறகு, இவர் பம்பாயில் தொழிற்சங்கங்களை ஒழுங்கமைப்பதில் ஈடுபட்டார். மேலும் இவர் ஐ.என்.டி.யூசி தொழிற் சங்கத்தின் நிறுவனர்களில் ஒருவராவார்.
சடை ஒரு அனாதை, சிறு வயதிலிருந்தே கோபாலின் தாயாரால் தனது மகனைப் போலவே வளர்க்கப்பட்டு வருகிறான். கோபால் நல்ல எண்ணம் கொண்டுள்ளவராகவும், அதற்கு நேர்மாறாக சடை இருக்கிறான். கோபால் வள்ளியை காதலித்து திருமணம் செய்து கொண்டு வாழ்ந்து வருகிறார். சடைக்கு திருமணம் செய்து வைக்க கோபாலும் அவரது தாயாரும் முயற்சி செய்கின்றனர். ஆனால், அந்தப் பெண் சடையின் நடத்தையினால் மறுத்து விடுகிறார்., இதற்கிடையில் கோபாலின் தாயார் இறந்துவிடுகிறார். வள்ளி தனது கணவன் கோபாலிடம் சடையின் மோசமான செயல்களைப் பற்றி தெரிவிக்கிறார். ஆனால் , கோபால் அதை மறுக்கிறார். சடையின் நிலைமை மேலும் மோசமாகிறது. கடைசியில் சடை வள்ளியிடமே தவறுதலாக நடந்து கொண்டு அவளை கொலையும் செய்து விடுகின்றான். கோபாலுக்கு சடையைப் பற்றி உண்மையை தெரிந்து கொண்டு எவ்வாறு தனது மனைவியின் இறப்பிற்கு பழி வாங்குகிறான் என்பது படத்தின் முடிவாகும்
நீ உன்னை அறிந்தால் 2009 இல் வெளிவந்த தமிழ்ப்படமாகும், இதை இயக்கியவர் வி. ரிஷிராஜ் மற்றும் இந்தியன் பாஸ்கர். இப்படத்தில் முரளி, வி. ரிஷிராஜ், அறிமுக நடிகை குஷி ஆகியோர் முன்னணி பாத்திரங்களில் நடித்திருந்தனர், இவர்களுடன் ரிஷா, டி. கே. கலா, டி. ஹரிகிருஷ்ணன், இந்தியன் பாஸ்கர் மற்றும் தாதா முத்துகுமார் போன்றோரும் உடன் நடித்திருந்தனர், இப்படத்தை இசட். டி சௌத்ரி தயாரித்திருந்தார். இதன் இசை ஆர். கே. சுந்தர், இப்டம் 2009 ஜூலை 3 அன்று வெளிவந்தது.
முரளி இதில் முக்கிய கதாபாத்திரத்தில் நடித்திருந்தார், நடிகை குஷி இப்படத்தில் அறிமுகமானார் இவர்களுடன் ரிஷா, டி. கே. கலா, டி. ஹரிகிருஷ்ணன், இந்தியன் பாஸ்கர் மற்றும் தாதா முத்துகுமார் போன்றோரும் உடன் நடித்திருந்தனர், இப்படத்தை 24 பிரேம்ஸ் புரடக்ஸன்ஸ் சார்பில் இசட். டி சௌத்ரி தயாரித்திருந்தார். இதன் இசை ஆர். கே. சுந்தர், பாடல்கள் எழுதியது இந்தியன் பாஸ்கர், இப்படம் 2009 ஜூலை 3 அன்று வெளிவந்தது .
13-வது வயதில், 2011-ல் மாநில-உள்நாட்டு போட்டியில் மூத்த பஞ்சாப் அணிக்காக விளையாடிய முதல் இளம் பெண் ஆனார். 2015 ஆம் ஆண்டில், கௌஹாத்தி மண்டல கிரிக்கெட் போட்டியில் 19 வயதுக்குட்பட்ட பிரிவு வட மண்டல அணிக்கு தலைவராக இருந்தார். அந்த ஆட்டத்தில் அவர் 227 ஓட்டங்களையும், 10 பேரை ஆட்டமிழக்கவும் செய்தார். அவர் 16 வயதை எட்டியபோது இந்திய ஏ அணியில் சேர்ந்தார். இரண்டு வருடங்களாக அவருக்கு ஏற்பட்ட பின்னடைவு கிட்டத்தட்ட அவர் கிரிக்கெட்டில் தனது ஆர்வத்தை இழக்கவைத்தது. தனது அம்மாவின் ஊக்கம், தன் கனவை தொடரத் தூண்டியது.
தனியா பாட்டியா ஓர் இந்திய கிரிக்கெட் வீரர் ஆவார். அவர் பிரதானமாக ஒரு விக்கெட் கீப்பர் ஆவார். அவர் பஞ்சாப் மற்றும் வட மண்டலத்திற்காக விளையாடுகிறார். பயிற்சியாளர் ஆப். பி. சிங்கின் கீழ் தற்போது அவர் பயிற்சி பெற்று வருகிறார். 2018 ஆம் ஆண்டில் பெண்கள் கிரிக்கெட்டில் ஐந்து சிறந்த நட்சத்திரங்களில் ஒருவராக சர்வதேச கிரிக்கெட் கவுன்சில் பாட்டியாவை அறிவித்தது.
சண்டிகரில் சப்னா மற்றும் சஞ்சய் பாட்டியா ஆகியோருக்கு அவர் மகளாக பிறந்தார். அவரது தந்தை மத்திய வங்கியில் பணியாற்றுகிறார் மற்றும் அனைத்து இந்திய பல்கலைக்கழக மட்டத்திலும் கிரிக்கெட் விளையாடியுள்ளார். பாட்டியா உடன் பிறந்தவர்கள், அக்கா சஞ்சனா மற்றும் தம்பி சேஹஜ் ஆவர்.
முன்னதாக, டி.ஏ.வி. மூத்த மேல்நிலை பள்ளியில் பயிலும் பொழுதே, முன்னாள் இந்திய கிரிக்கெட் வீரர் யுவராஜ் சிங்கின் தந்தை யோகராஜ் சிங்கின் கீழ் பயிற்சி பெற்றார். தற்போது எம்.சி.எம். டி.ஏ.வி மகளிர் கல்லூரியில் பி.ஏ- படிக்கிறார்.
தனது டி. ஏ. வி அகாடமி நாட்களுக்குப் பிறகு, 11 வயதிலேயே 19 வயதுக்குட்பட்ட பிரிவில் பஞ்சாப்பிற்காக விளையாடிய முதல் இளம் பெண் ஆனார். பின்னர், தனது 16-வது வயதில் மூத்த மாநில அணியில் சேர்ந்தார் பாட்டியா.
பாட்டியாவின் தந்தையும் மாமாவும் கிரிக்கெட் வீரர் ஆவர். அவரது சகோதரரும் 19 வயதுக்குட்பட்ட பிரிவு கிரிக்கெட் அணியில் இணைந்தார்.
ஐந்து வயது பாலகரான முத்துராமலிங்கத்தை இராணி பர்வதவர்த்தனி நாச்சியார் தனது மகனாகவும். இராமநாதபுரம் சீமை மன்னராகவும் ஏற்றுக்கொண்ட பொழுதிலும், இராணியாரது உறவினர்களும், ஆங்கிலக் கம்பெனியாரும், அவரது நியமனத்தை அங்கீகரிக்கவில்லை. தங்களது ஒப்புதல் இல்லாமல் இந்தச் சிறுவனது சுவீகாரம் ஏற்றுக்கொள்ளப்பட்டு இருப்பதால் அதனை அவர்கள் ஆட்சேபணை செய்து பல வழக்குகளை மதுரை, சென்னை வழக்கு மன்றங்களில் தாக்கல் செய்தனர். இறுதியாக மன்னரது சார்பாக இங்கிலாந்து நாட்டு லண்டன் மாநகரப் பிரிவி கவுன்சில் அளித்த சாதகமான தீர்ப்பினைக் கொண்டு இளைஞர் முத்துராமலிங்கம் சேது நாட்டின் மன்னராக அங்கீகரிக்கப்பட்டார்.
முந்தைய சேது மன்னர்கள் இராமேஸ்வரம் இராமநாதசுவாமியிடம், பக்தியும் ஈடுபாடும் கொண்டிருந்தனர். ஆனால் இவர் முருகன் மீது குறையாத பக்தி கொண்டவராக இருந்தார். மேலும் முருகனைத் தவிர வேறு தெய்வம் இல்லை என வாதிட்டும் வந்தார். இவர் இயற்றிய 7 சிற்றிலக்கியங்களில் மூன்று முருகனைப் பற்றியது ஆகும். வள்ளி மணமாலை', ‘சரசசல்லாப மாலை', ‘சடாக்கரப் பதிகம்’ என்பன அவை. இவரது பிற படைப்புக்கள் பாலபோதம், நீதிபோதம் என்பனவாகும். ஏறத்தாழ 1000 பாடல்கள் இவர் இயற்றியுள்ளார்.
மேலும் ஏராளமான தமிழ் இசைப்பாடல்களையும், பிறமொழிப் பாடல்களையும் இவரே இயற்றியுள்ளார். அவை, காயகப்பிரியா, ரசிகரஞ்சனம் என்ற இரு தொகுப்புக்களாக 1860இல் அச்சில் வெளிவந்துள்ளன.
இந்த மன்னர் இளமைக்காலத்தில் அரசியல் அலுவல்களில் சிறிதும் அக்கறை இல்லாதவராக இருந்து வந்தார். ஆனால் அதே சமயம் இவர் இயல் தமிழின் இலக்கண, இலக்கியங்களிலும், இசைத் தமிழின் இராகம், மேளம் ஆகியவைகளிலும் மிகுந்த ஈடுபாடு கொண்டு இருந்தார். அன்றைய தமிழ்ப்புலவர்கள் இவரை ‘நிமிசகவி’ என அழைத்தனர். நிமிட நேரத்தில் சிறந்த தமிழ்க் கவிதை ஒன்றை இலக்கண முறைப்படி இயற்றி முடிக்கும் தன்மை வாய்ந்த காரணத்தால், இவருக்கு இந்தப் பெயர் வழங்கப் பெற்றது.
துரைராஜா முத்துராமலிங்க சேதுபதி அல்லது இரண்டாம் முத்துராமலிங்க சேதுபதி என்பவர் இராமநாதபுரம் ஜமீனின் ஜமீந்தார் ஆவார். இவர் இராணி பர்வதவர்த்தனி நாச்சியாரால் தன் வாரிசாக நியமிக்கப்பட்டவராவார். இவர் இராணி பர்வதவர்த்தனி நாச்சியாரின் தங்கையான வீராயி என்பவரின் மகன் ஆவார்.
அரச பரம்பரையைச் சேர்ந்த, நீலகிரி எஸ்டேட்டின் உரிமையாளர் லட்சுமி பிரபாவின் திருமண நிச்சயத்தின் பொழுது, பங்குச் சந்தையில் பெருத்த நஷ்டம் என்ற தவறான தொலைபேசி அழைப்பால், லட்சுமி பிரபாவின் தந்தை மாரடைப்பால் இறந்து விடுகிறார். அதனால், தன் செல்வத்தை விரும்பாமல், தன்னை விரும்பும் நபரை திருமணம் செய்ய முடிவு செய்கிறாள் லட்சுமி பிரபா.
ஒரு ஊரில் ஒரு ராஜகுமாரி பாக்யராஜ் இயக்கத்தில், 1995 ஆம் ஆண்டு வெளியான இந்தியத் தமிழ்த் திரைப்படமாகும். வேணு தயாரிப்பில், இளையராஜா இசை அமைப்பில், 15 ஜனவரி 1995 ஆம் தேதி வெளியானது. பாக்யராஜ், மீனா, ஜனகராஜ், விஜயகுமார், லிவிங்ஸ்டன் மற்றும் பலர் நடித்துள்ளனர்.
படித்த வேலையில்லாத இளைஞர் வெங்கட் . வேலையில்லாமல் இருக்கும் வெங்கட்டை, குடும்பத்தினர் எள்ளி நகையாடினர். அவனது பாட்டி மட்டும் அவன் மேல் அதிக பாசமாக இருந்தார். மேலும், ஓர் இளவரசியை தான் வெங்கட் மணமுடிப்பான் என்ற கனவுடன் இருந்தார் அவனது பாட்டி.
பின்னர், லட்சுமி தோட்டத்தில் மேலாளராக வேலைக்கு சேருகிறான் வெங்கட். அந்த எஸ்டேட்டின் கணக்காளர் தான் அரண்மனையின் ராஜா என்றும், லட்சுமி ஒரு பணிப்பெண் என்றும் நாடகமாடுகிறார்கள். வெங்கட்டின் காதலை அடைய பொறுமையுடன் காத்திருக்கிறாள் லட்சுமி.
பாக்யராஜ், மீனா, சனகராஜ், விஜயகுமார், லிவிங்ஸ்டன், சி. ஆர். சரஸ்வதி, நிர்மலாம்மா, சுரபி, சார்லி, குமரிமுத்து, நளினிகாந்த்.
கிங்ஸ்டனில் பிறந்த இவர் நியூயார்க் நகரில் பிரபலமானார், லாங்கோட் என்பது இந்தியன், கியூபன், ஐக்கிய அமெரிக்காவிலுள்ள தொல்குடி அமெரிக்கர் மற்றும் ஜமைக்காவின் வம்சாவளி ஆகும்.
நியூ யார்க் சிட்டியிலுள்ள டிக்ஸ் ஹில்ஸில் குயின்ஸ் மற்றும் பாய்சைட் உயர்நிலைப் பள்ளியில் இசையைப் படித்தார். இளமைப் பருவத்திலேயே ஒலீவியா தனது இசை வாழ்க்கையைத் தொடங்கினார்.
ஒலீவியா 1981 பிப்ரவரி 15 அன்று பிறந்த ஒரு அமெரிக்க பாடகர். ஒலிவியா 50 சென்டின் "கேண்டி ஷாப்" மற்றும் அவரது முதல் ஆல்பம் "ஒலீவியா" பாடல்களுக்கு பங்களித்ததற்காக அவர் அறியப்படுகிறார். விஎச்1 என்ற ரியாலிட்டி தொலைக்காட்சி தொடரின் "லவ் அண்ட் ஹிப் ஹாப்: நியூ யார்க்" என்ற முதல் மூன்று பருவங்களில் ஒரு வழக்கமான நடிகர் உறுப்பினராகவும் அறியப்பட்டார்.
2000 ஆம் ஆண்டில், கிளைவ் டேவிஸின் "ஜே ரெக்கார்ட்"ஸில் கையெழுத்திட்ட முதல் கலைஞர் ஆவார். 2001 ஆம் ஆண்டில் அவரது சுய-பெயரான "ஒலீவியா" என்ற முதல் ஆல்பம் வெளியிடப்பட்டது
அனிதா கார்த்திகேயன் ஒரு பின்னணிப் பாடகர் ஆவார். இசைக் குடும்பத்தில் இருந்து வந்தவரான திரு. கே. வெங்கடநரசிம்மன் மற்றும் டாக்டர் வி. மதுரம் ஆகியோருக்கு மகளாக 13, திசம்பரில் பிறந்தவர். அனிதா, சென்னையிலுள்ள எத்திராஜ் கல்லூரியில் கணினி அறிவியல் பிரிவில் இளங்கலைப் பட்டம் பெற்றார். பின்னர், எம்.ஒ.பி. வைஷ்ணவா மகளிர் கல்லூரியில் எம்.எஸ்.சி. தகவல் தொழில்நுட்பம் பிரிவில் முதுகலை பட்டம் பெற்றார். படித்துக்கொண்டிருக்கும் போதே, அவர் பாரம்பரிய இசையிலும், அகஸ்டின் பால் வழிகாட்டலின் கீழ் லண்டன் டிரினிட்டி கல்லூரியில் 8 வது நிலை வரை பயிற்சி பெற்றார். மற்றும் இந்துஸ்தானி இசையை திருமதி. மேக்னா தாண்டேகர் என்பவரிடமிருந்து கற்றுக்கொண்டார்.
அனிதா தனது சிறு வயதிலேயே மேடை நிகழ்ச்சிகள் செய்துள்ளார். இவர், கே. ஜே. யேசுதாஸ், எஸ்.பி. பாலசுப்பிரமணியம், கே.எஸ். சித்ரா, பி. சுசீலா, ஜெயச்சந்திரன் மற்றும் மனோ, அனுராதா ஸ்ரீராம், உன்னி மேனன், ஸ்ரீனிவாஸ், எஸ்.என் சுரேந்தர், கார்த்திக், திப்பு போன்ற தொழில்முறை பாடகர்களுடனும், மற்றும் இளைய தலைமுறையினருடனும் 1000 க்கும் மேற்பட்ட நிகழ்ச்சிகளில் இன்று வரை பங்கேற்றுள்ளார்.
அமெரிக்கா, கனடா, ஆஸ்திரேலியா, லண்டன், மலேசியா, சிங்கப்பூர் மற்றும் இலங்கை ஆகிய நாடுகளில் நடைபெற்ற இசை நிகழ்ச்சிகளில் பங்காற்றியுள்ளார்.
ராஜேஷ் கிருஷ்ணன், ஜூன் 3, 1974 இல் பிறந்த ஒரு இந்திய மெல்லிசை பின்னணிப் பாடகர் மற்றும் திரைப்பட நடிகர் ஆவார். கன்னடத் திரைப்படங்களில் அவரது பாடல்கள் பிரபலமாக உள்ளது. அவர் கன்னடத் திரையுலகில் 5000 க்கும் மேற்பட்ட பாடல்களை, 1100 படங்களுக்கு மேலாகப் பாடியுள்ளார். மற்றும் 500 தெலுங்குப் பாடல்களை ஆந்திரத் திரைப்படத்துறையிலும் மற்றும் 500 பாடல்களை தமிழ் , மற்றும் இந்தி திரைப்படங்களுக்காகப் பாடியுள்ளார். மற்றும் 17 பிராந்திய மொழிகளில் திரைப்பட பாடல்களைப் பாடியுள்ளார். இவர், கௌரி கணேசா படத்தில் அறிமுகமானார். இவர், இரண்டு தசாப்தங்களுக்கு மேலாக பல பக்தி பாடல்கள் அடங்கிய இசை தொகுப்புகள், கருப்பொருள் சார்ந்த இசைத்தொகுப்புகள், மற்றும் வணிக விளம்பரங்களுக்கு அவர் பாடியுள்ளார்.
கன்னடத்தில் 5000 க்கும் மேற்பட்ட பாடல்கள், தெலுங்கில் 500 பாடல்கள், தமிழ் மற்றும் இந்தி மொழியில் 500க்கும் மேற்பட்ட பாடல்களைப் பாடியுள்ளார். மேலும் 17 மொழிகளில் பக்தி இசை தொகுப்புகள், கருப்பொருள் இசைத் தொகுப்புகள் மற்றும் விளம்பரங்களுக்காகவும் பாடியுள்ளார். அவர் பல கன்னட படங்களுக்கும் அமிர்ததரே, "நூறு ஜன்மகு மற்றும் "திரு & திருமதி ராமாச்சரி ஆகிய திரைப்படங்களுக்கு குரல்-ஒலிச்சேர்க்கை செய்துள்ளார்.
ராஜேஷ் கிருஷ்ணனின் முழுப்பெயர் ராஜேஸ்வரா சாய் சுப்ரமண்யா நாகராஜ கிருஷ்ணன் என்பதாகும். இவர், பெங்களூரில் பிறந்தார். இவரது தாயார் மீரா கிருஷ்ணன் இவரது முதல் குருவாக இருந்தார். ராஜேஷ் கிருஷ்ணன் ஹம்சேலேகாவின் வழிகாட்டுதலில் பாடகராக தனது இசை வாழ்க்கையைத் தொடங்கினார். 13 வயதில், ராஜேஷ் செயின்ட் ஜோசப் இந்திய உயர்நிலைப் பள்ளியை குறிக்கும் குழந்தைகள் திரைப்பட விழாவில் கலந்து கொண்டார்.
மாருதி சுஜூகி, வாகொனார் தொலைக்காட்சி, மஞ்சால் சோப்பு, இந்துலேகா முடி எண்ணெய் போன்ற நிறுவன விளம்பரங்கள் மற்றும் பிற நிறுவனங்களின் பொருள்களுக்காகவும் ராஜேஷ், விளம்பர மாதிரியாயிருந்தார்.
மதுவின் தந்தை, கே. பாக்யநாத் ஆங்கிலப் பேராசிரியரும் ஒரு மாஜிக் கலைஞரும். ஒரு தன்னார்வப் புகைப்படக் கலைஞரும் ஆவார். மது இந்திய தொழில்நுட்ப நிறுவனத்திற்கும், அதே நேரத்தில் புனே திரைப்பட நிறுவனத்திற்கும் தேர்ந்தெடுக்கப்பட்டார். உறவினர்களிடமிருந்து எல்லா தடைகளும் இருந்தபோதிலும், மதுவின் பெற்றோர் அவரை திரைப்பட நிறுவனத்தில் சேர அனுமதியளித்தனர், மேலும் அவர் தனது பெற்றோரின் நம்பிக்கையை அந்த நிறுவனத்தில் தங்க பதக்கம் வென்றதன் மூலம் தக்க வைத்துக் கொண்டார். இவை அனைத்தும் மது ஒளிப்பதிவாளராக உதவியது. பிரபல இயக்குனரான ராமு கரியத்தின் ஆவணப்படத்துடன் தனது வாழ்க்கையைத் துவக்கிய மது, 120 க்கும் மேற்பட்ட படங்களுக்கு ஒளிப்பதிவு செய்துள்ளார். புகழ்பெற்ற நடிகையும், நடன கலைஞரானமான விதுபுலா அவரது இளைய சகோதரிஆவார் .
பூனா திரைப்பட நிறுவனத்தில் பட்டம் பெற்ற பிறகு, 1973 ஆம் ஆண்டில் நடிகர் ராமு கரியத்தின் ஆவணப்படம் ஒன்றை படமெடுத்தார். 35 ஆண்டுகளுக்கும் மேலான ஒரு தொழில் வாழ்க்கையில், அவர் பல விருதுகளை வென்ற, பல குறிப்பிடத்தக்கத் திரைப்படங்களுக்கான ஒளிப்பதிவாளர் ஆவார். அம்பாட், "ஃபண்டாஷியா மையம் என்ற திரைக்கான ஆராய்ச்சி மற்றும் மேம்பாட்டு மையம்" என்ற ஒரு இலாப நோக்கற்ற ஆராய்ச்சி நிறுவனத்திற்குத் தலைமை வகித்தார். புதிதாகத் தொடங்கப்பட்ட இந்நிறுவனம் திரைத்துறையில் ஆராய்ச்சிக்கான ஒரு சூழ்நிலையை ஏற்படுத்தித் தருவதோடு, திரைப்படக் கலாசாரத்தைப் பரப்பவும் முயல்கிறது. 2003 ஆம் ஆண்டில், அவர் 1: 1.6 ஓடே டு லாஸ்ட் லவ், படத்தில் இயக்குனராக அறிமுகமானார்.
மது அம்பாட், ஒரு இந்திய ஒளிப்பதிவாளர் ஆவார். இந்தியத் திரைத்துறையில் பல்வேறு வகையான படங்களில் பணிபுரிந்துள்ள மிகவும் அனுபவம் வாய்ந்த ஒளிப்பதிவாளர்களில் ஒருவர். இவர். அமரம், அஞ்சலி மற்றும் மகரமஞ்சு போன்ற படங்களில் ஒளிப்பதிவாளராக மிகவும் புகழ் பெற்றவர். தற்போது அவர் தமிழ்நாட்டில் சென்னையில் வசிக்கிறார். சிறந்த ஒளிப்பதிவிற்காக மூன்று முறை தேசியத் திரைப்பட விருதை வென்றிருக்கிறார்.
1949 மார்ச்சு 6 ம் தேதி எர்ணாகுளத்தில் அம்பாட் சுலோச்சனா மற்றும் பேராசிரியர் கே. பாக்யநாத் ஆகியோருக்கு மகனாகப் பிறந்தார். இவர் அம்பாட் சிவராம மேனனின் பேரன் ஆவார். 1973 ல், பூனா திரைப்பட நிறுவனத்தில் பட்டப்படிப்பை முடித்து அதில் தங்கப்பதக்கத்தை பெற்றுள்ளார்.
2016 இல் இலங்கை அணி சிம்பாப்வேயில் சுற்றுப் பயணம் செய்து விளையாடியது. நவம்பர் 2 இல் அராரேயில் நடைபெற்ற சிம்பாப்வே துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் தான் சந்தித்த முதல் பந்திலேயே ஆட்டமிழந்தார். பின் பந்துவீச்சில் 23 ஓவர்கள் வீசி 58 ஓட்டங்களை விட்டுக் கொடுத்து 4 இலக்குகளைக் கைப்பற்றினார். இதில் 5 ஓவர்களை மெய்டனாக வீசினார். பின் இரண்டாவது ஆட்டப் பகுதியில் 19 ஓவர்களை வீசி 45 ஓட்டங்களை விட்டுக்கொடுத்து 2 இலக்குகளைக் கைப்பற்றினார். இதில் மூன்று ஓவர்களை மெய்டனாக வீசினார்.இந்தப் போட்டியில் இலங்கை அணி 225 ஓட்டங்களில் வெற்றி பெற்றது.
சந்திரதாச பிரகம்மண ராலலாகே லகிரு குமார ( , பொதுவாக லகிரு குமாரா என அழைக்கப்படும் இவர் இலங்கைத் துடுப்பாட்ட அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப் பந்துவீச்சாளர் ஆவார். தனது 19 ஆவது வயதில் இவர் தேசிய அணிக்காக விளையாடினார்.
2016 ஆம் ஆண்டில் தனது முதல் தரத் துடுப்பாட்டப் போட்டிகளில் அறிமுகமானார். அக்டோபர் 4 இல் மேற்கிந்தியத்தீவுகள் துடுப்பாட்ட அணிக்கு எதிரான போட்டியில் இவர் இலங்கை அ அணி சார்பாக விளையாடினார். 2017-18 ஆம் ஆண்டிற்கான இலங்கை கிரிக்கெட் லீக்கில் நந்த ஸ்கிரிப்ட்ஸ் துடுப்பாட்ட சங்கம் சார்பாக விளையாடினார்.
2016 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணக் கோப்பையில் இவர் இலங்கை அணி தலைவராக இருந்தார். அசிதா ஃபெர்ணான்டோவுடன் இணைந்து அணியினை அரையிறுதி வரை கூட்டிச் செல்ல உதவினார்.
2017-18 ஆம் ஆண்டிற்கான சூப்பர் ஃபோர் புரொவென்சியல் துடுப்பாட்டத் தொடரில் இவர் கண்டி அணி சார்பாக விளையாடினார்.அதகு அடுத்த ஆண்டு நடைபெற்ற துடுப்பாட்டத் தொடரிலும் இவர் அதே அணி சார்பாக விளையாடினார்.
பூட்டிய பின் சாவியை எடுத்துக்கொண்டு அவர்கள் இருவருக்கும் உணவு வாங்க செல்லும்போது சூரியைக் காணும் சேது தன் பையைக் கேட்கிறான். அந்தப் பையை சேகரின் கடைக்குள் வைத்திருப்பதாகக் கூறும் சூரி அதை எடுத்துவருவதாகக் கூறி செல்லும்வழியில் அவனைக் காவல்துறை கைது செய்து காவல் நிலையத்தில் அன்று இரவு முழுதும் அடைக்கப்படுகிறான். சூரி திரும்பிவராததால் சேகரும் தங்கமும் வெளியேவர முடியாமல் கடைக்குள் சிக்கிக்கொள்கின்றனர். அப்போது சூரி வைத்துவிட்டுப் போன பையைக் காணும் தங்கம் அதனுள்ளே இருக்கும் சேதுவின் கதையைப் படித்ததும், அதைத் தன் பைக்குள் மறைத்து வைக்கிறாள்.
சிங்கப்பூரிலிருந்து தன் சொந்த ஊரான சென்னைக்கு வருகிறார் சேகர் . தன் மகளின் கல்லூரிப்படிப்பை இடையில் நிறுத்தி அவளுக்குத் திருமணம் ஏற்பாடு செய்கிறார். தன் வீட்டின் அருகிலுள்ள கடைகளை வாடகைக்கு விட்டுள்ளார். அவற்றில் ஒரு கடையை மட்டும் தன் சொந்தப் பயன்பாட்டுக்கு வைத்துள்ளார். சூரி என்ற ஆட்டோ ஓட்டுநர் அவருக்குப் பழக்கமாகிறான். சேது என்ற இயக்குனர் தன் பையை சூரியின் ஆட்டோவில் தவறவிடுகிறார். அந்தப்பையில் அவர் எழுதிய கதை உள்ளது. எனவே சூரியைத் தேடுகிறார்.
தன் பெண்ணின் திருமணம் தொடர்பாக வீட்டில் ஏற்படும் வாக்குவாதத்தால் கோபமாக வீட்டைவிட்டு வெளியேறும் சேகர், சூரியுடன் ஆட்டோவில் செல்லும்போது பேருந்து நிறுத்தத்தில் ஒரு பால்வினைத் தொழில் செய்யும் பெண் தங்கத்தைப் பார்க்கின்றனர். அந்தப் பெண்ணின் மீது சபலம் கொள்ளும் சேகர், சூரியின் உதவியுடன் தன் சொந்த உபயோகத்திற்காக வைத்துள்ள கடைக்கு அழைத்துவருகிறான். அவர்கள் இருவரையும் கடைக்குள் வைத்து வெளியே கதவைத் தாழிட்டுப் பூட்டுகிறான் சூரி.
ஒரு நாள் இரவில் 2015 ஆம் ஆண்டு ஆண்டோனியின் படத்தொகுப்பு மற்றும் இயக்கத்தில், சத்யராஜ் மற்றும் அனுமோள் நடிப்பில், ஏ. எல். அழகப்பன் மற்றும் சாம் பவுல் தயாரிப்பில் வெளியான தமிழ் திரைப்படம். இப்படம் ஜாய் மேத்யூ இயக்கிய மலையாளத் திரைப்படமான ஷட்டர் என்பதன் மறுஆக்கம் ஆகும்.
காவல் துணை ஆணையராக பணியாற்றும் சிவக்குமார் இ.கா.ப என்கிற சிவா சென்னைக்கு பணிமாற்றம் செய்யப்பட்டு பணியேற்கிறார். அவருடைய அதிகாரத்தைப் பயன்படுத்தி லஞ்சம் பெற்று தான் நினைத்தபடி வாழ்கிறார். சென்னை காவல் ஆணையரான கிருபாகரனுக்கு சிவாவின் செயல்கள் பெரும் இடையூறை ஏற்படுத்துகின்றன. உண்மையில் சிவா, கிருபாகரனின் மகன் ஆவார். கிருபாகரனின் அலட்சியத்தால் அவனது தாய் மற்றும் சகோதரி இறந்துபோகின்றனர். ஆனால் காவல்துறைப் பணியில் இருக்கும் கிருபாகரன் தெரிந்தே அந்தத் தவறை செய்யவில்லை. அவரது பணியின் காரணமாக ஒரு கலவரத்தைக் கட்டுப்படுத்த சென்றதால் அவருடைய மனைவி மற்றும் குழந்தையைக் கவனிக்க இயலாமல் போகிறது. இதை அறியாத அவரது மகன் சிவா வீட்டை விட்டு வெளியேறி அநாதை இல்லத்தில் சேர்கிறான். படித்து இந்தியக் காவல் பணித்தேர்வில் தேர்ச்சி பெற்று காவல்துறையில் பணியேற்றவன் தன் தாயின் இறப்புக்குக் காரணமான தன் தந்தை கிருபாகரனுக்கு தொடர்ந்து இடையூறு ஏற்படுத்தி அவர் நிம்மதியைக் கெடுக்க வேண்டும் என்பது அவனது நோக்கம்.
அந்தக் கொலையின் சாட்சியான ஒரு திருநங்கை மற்றும் ஜானு இருவரையும் கடத்தும் ஜி.கே., சஞ்சயை விடுவிக்காவிட்டால் அவர்களைக் கொன்றுவிடுவதாக சிவாவை மிரட்டுகிறான். அவர்களைக் காப்பாற்ற சிவாவும் கிருபாகரனும் இணைந்து முயற்சிக்கின்றனர். அதில் கிருபாகரன் படுகாயமடைகிறார். திருநங்கையை அவர்கள் கொன்றுவிட ஜானுவைக் காப்பாற்றும் சிவா, ஜி.கே.யைக் கொல்கிறான். தன் தந்தை கிருபாகரனைப் புரிந்துகொண்டு அவரைத் தந்தையாக ஏற்றுக்கொள்கிறான்.
சிவா, நிருபரான ஜானுவின் மீது காதல் கொள்கிறான். சிவா தங்கையாக நேசிக்கும் பேச இயலாத மாற்றுத்திறனாளிப் பெண்ணான நித்யா, நாடாளுமன்ற உறுப்பினரான ஜி.கே.யின் தம்பி சஞ்சயால் கொல்லப்படுகிறாள். ஜி.கே.யின் சட்ட விரோத செயல்களுக்கு ஆதரவளித்து வந்த இதனால் ஆத்திரம் கொள்ளும் சிவா இந்தக் கொலைக்குப் பிறகு அவர்களை எதிர்க்கிறான். சஞ்சயை கைது செய்கிறான்.
மொட்ட சிவா கெட்ட சிவா 2017 ஆம் ஆண்டு ராகவா லாரன்ஸ், சத்யராஜ் மற்றும் நிக்கி கல்ராணி நடிப்பில், சாய் ரமணி இயக்கத்தில், ஆர். பி. செளத்ரி தயாரிப்பில் வெளியான தமிழ் திரைப்படம். 2015 ஆம் ஆண்டு வெளியான தெலுங்குப் படமான பட்டாஸ் என்பதை மறுஆக்கம் செய்து தமிழில் உருவாக்கப்பட்டது. இப்படம் இந்தியில் ஏ.சி.பி. சிவா என்ற பெயரில் மொழிமாற்றப்பட்டு வெளியானது.
மிகவும் வளமான ஆந்திர கடற்கரைப் பகுதி வங்காள விரிகுடாவின் நீண்ட கடற்கரையுடன் உள்ளது, அதன் உணவு வகை கடல் உணவு வகைகளை உள்ளடக்கிய ஒரு தனித்துவமான வாசனையை கொண்டுள்ளது. தெலுங்கானாவின் தலைநகரான ஹைதராபாத், அதன் சொந்த குணாதிசயமான உணவு வகைகளைக் கொண்டுள்ளது, இது மற்ற ஆந்திர உணவு வகைகளிலிருந்து மிகவும் வேறுபட்டதாகும். நிசாம்கள் அறிமுகப்படுத்திய ஹைதராபாதி சமையல், மிகவும் பிரசித்திப் பெற்றது. ஹைதராபாத் மக்கள் தங்கள் உணவில் மசாலாப் பொருட்கள் அதிகம் இடம்பெற விரும்புகின்றனர். தனித்த ஹைதராபாத் உணவு வகைகளில், இறைச்சி கொண்டு தயாரிக்கப்படும் பிரியாணி , தும் கா முர்க் , பகாரா பெயிங்கன் , மற்றும் அச்சாரி சுப்சி . போன்ற உணவுகள் அடங்கியது.
கர்நாடகா மிகவும் மாறுபட்ட உணவு வகைகளை கொண்டுள்ளது. இட்லி , வடை மற்றும் மசாலா தோசை போன்ற மிகவும் பிரபலமான மற்றும் பாரம்பரிய தென்னிந்திய காலை உணவு வகைகள் கர்நாடகாவில் உள்ள உடுப்பி கோவில்களில் தோன்றியதாக நம்பப்படுகிறது. கர்நாடக பாரம்பரிய உணவுகளில், வெல்லம், வெங்காயம், பனை சர்க்கரை மற்றும் மிளகாய் தூள் ஆகியவை அதிக அளவில் பயன்படுத்தப்படுகிறது. இருப்பினும், வடக்கு கர்நாடக உணவு, சுவையாகவும் மற்றும் மிகவும் சூடாக இருக்கும், கர்நாடகாவில் சைவ உணவு உண்பவர்கள் மற்ற தென் மாநிலங்களை விட அதிகமாக இருப்பதால், சைவ உணவு பரவலாக பிரபலமாக இருக்கிறது.
ஆந்திரப் பிரதேசத்தை அவற்றின் உணவு வகைகளைக் கொண்டு மூன்று பகுதிகளாக வேறுபடுத்தலாம். மத்திய இந்தியா மற்றும் விதர்பா எல்லைகளை பகிர்ந்து கொண்டிருக்கும் தெலுங்கானா பகுதியில், சோளம் மற்றும் கம்பு ஆகியவற்றைக் கொண்டு தயாரிக்கப்படும் சப்பாத்தியே பிரதான உணவாக உள்ளது. கிழக்கு கர்நாடகா மற்றும் தமிழ்நாட்டுடனான எல்லைகளைக் கொண்டுள்ள ராயலசீமா மாவட்டத்தின் உணவு வகைகள் அந்தப் பகுதிகளுக்குண்டான ஒற்றுமைகளைக் கொண்டுள்ளன.
தமிழகம், தென் கடலோர கர்நாடகம் மற்றும் ஆந்திர பிரதேசத்தில் பல இடங்களிலும் அரிசி அதிகம் பயன்படுத்துகிறார்கள். ராகி, அல்லது விரல் தினை, தென் கர்நாடக மக்கள் அதிக அளவில் பயன்படுத்துகிறார்கள். வட கர்நாடக பகுதிகளில், கம்பு மற்றும் சோளம், தெலுங்கானா மாநிலத்தில் சோளம் மற்றும் கம்பு பயன்படுத்தப்படுகிறது. பிராமண சமூகங்களில் அரிசி நுகர்வு மிகவும் பொதுவானது.
ஐந்து மாநிலங்களின் உள்ள உணவு வகைகளில் அரிசி ஒரு பிரதான உணவாகும், பருப்பு மற்றும் மசாலாப் பொருட்கள், காய்ந்த சிவப்பு மிளகாய் மற்றும் புதிய பச்சை மிளகாய், தேங்காய், மற்றும் கனிகள், காய்கள் உட்பட புளி, வாழை, புடலங்காய், பூண்டு, மற்றும் இஞ்சி போன்றவைகளும் அடங்கும். உணவு முறைகள் தயாரிக்கப்படுவதில் பொதுவாக கார்ப்புத்தன்மை மட்டுமே வேறுபடுகின்றன.
தென்னிந்திய உணவு என்பது ஆந்திரப் பிரதேசம், கர்நாடகம், கேரளா, தமிழ்நாடு மற்றும் தெலுங்கானா ஆகிய ஐந்து இந்திய மாநிலங்களின் உணவு வகைகளில் அடங்கும். மேலும் லட்சத்தீவுகள், பாண்டிச்சேரி, மற்றும் அந்தமான் நிகோபார் தீவுகளின் யூனியன் பிரதேசங்களின் உணவு வகைகளும் அடங்கும்.
ஆந்திரப் பிரதேசத்தில் உள்ள அனைத்து உணவு வகைகளும் இந்திய உணவு வகைகளாகும். மிளகாய்த்தூள் மற்றும் புளித்தண்ணீர் தாராளமாகப் பயன்படுத்தி சூடாகவும் ருசியாகவும் வழங்கப்படுகிறது. பெரும்பாலான உணவுகள் காய்கறி அல்லது பருப்பு சார்ந்தவையே ஆகும்.
காயத்ரியை ஏதோவொரு நினைவில் மூழ்கி இருக்கும் போது அவள் அறியாமலேயே அவளின் விருப்பமின்றி ஒரு நீர்ப்பாசனப் பொறியியலாளர் அவளது கழுத்தில் தாலி கட்டி அவளைத் திருமணம் செய்வதிலிருந்து படம் துவங்குகிறது. திருமணம் ஆன கையோடு காயத்ரி அவளது கணவருடன் ஊட்டிக்கு அழைத்து வரப்படுகிறாள். அங்கு முதலிரவில் அவள் அவளது கணவருடன் தாம்பத்திய வாழ்க்கையை துவங்க விருப்பமின்றி தனியே உறங்குகிறாள். அப்போது அவளின் கடந்தகால நினைவுகள் ஓடுகின்றன. அவர் பவளப் பாறைகள் மற்றும் ஏனைய கடல் சூழல் அமைப்புக்கள் சம்பந்தமாக படிப்பதற்கு இராமேஸ்வரம் செல்கிறார். அங்கு அவருடைய மாமனார் வினுசக்ரவர்த்தி மீனவ தொழில் செய்து வருகிறார்.
சின்னா 2005 இல் இந்தியாவில் வெளியான அதிரடித் தமிழ் திரைப்படமாகும். இதனை இயக்குனர் சுந்தர் சி இயக்கியிருந்தார். இத்திரைப்படத்தில் அர்ஜுன் மற்றும் ஸ்நேகா ஆகியோர் முக்கிய கதாபாத்திரங்களில் நடித்திருந்தனர். இது பின்னர் தெலுங்கில் "கொடி" என்ற பெயரில் மொழி பெயர்க்கப்பட்டதுடன், ஒடிசா மொழியில் "க்ரிமினல்" என்ற பெயரில் ரீமெக் செய்யப்பட்டது.
அங்கு காயத்ரி சின்னா மற்றும் அவரது உதவியாளர்களான மன்சூர் அலி கான் உள்ளிட்டவர்களை சந்திக்கின்றனர். இவர்கள் உள்ளூரில் வன்செயல் புரியும் குழு ஒன்றுக்கு வேலை செய்பவர்களாவர். காயத்ரி சின்னாவை உள்ளூர் எஸ்.பி. இடம் சிக்க வைக்க எத்தனிக்க, அவரது மாமா தடுத்து விடுகிறார்.